'n Sjarmante jong Suid-Afrikaanse vrou – haar vele talente sluit in dat sy musikaal begaafd en intimiderend slim is – gee privaat onderrig aan die kinders van 'n baie ou en skatryk familie hier naby my, net oor die grens in Kent. (Naby bloot in geografiese terme, moet ek byvoeg. Hulle kon net sowel op 'n fantasie-planeet met 'n naam soos Trumpania gewoon het.)
Die onderwyseres is hoogs professioneel en verklap geen geheime nie. In die stratosfeer waarin sy beweeg, vra die mees gesogte private en persoonlike leermeesters immers tot 'n duisend pond 'n uur om bloubloedjies in topskole te kry. ..